kardosdrur/scandi-wiki huggingface dataset:
Solveig Quito

Solveig Quito (tidligere Quito-Zabell) (født 8. september 1973 i Manilla, Filippinerne) er en dansk skuespiller, model og deltager af Robinson Ekspeditionen 2005, hvor hun kom på en 3. plads.

Tidlige liv 
Solveig havde en fattig opvækst i Manilla, og hun flyttede derfor i en alder af 3 år til Aalborg, med sin Filippinske mor og danske far. I Danmark blev Solveig mobbet i skolen på grund af sit udseende, og da hun var otte begik hendes far selvmord. Som 14 årig blev Solveig opdaget som  model og blev brugt meget til modeshows og som undertøjsmodel. I 17-18 års alderen var hun udsat for partnervold af hendes daværende kæreste.

Rødkilde Højskole og Robinson Ekspeditionen 2005 
Solveig kom på skuespillerlinjen på Rødkilde Højskole på Møn i 2003, hvor hun for alvor styrkede sin selvtillid.

I 2005 deltog hun i Robinson Ekspeditionen, hvor hun med sin list fik kæmpet sig op til finalen og opnåede en 3. plads. Det resulterede dog i at hun blev uvenner med en del stykker på ekspeditionen, blandt andet den sidste "Københavner-deltager" på holdet – Ivan Larsen, der følte han var blevet dolket i ryggen. Da det efter alt kun var et spil, det drejede sig om, blev de to venner igen efter kort tid. Og de andre Robinson deltagere undskyldte efterfølgende for der opførsel. 

I august 2007 blev Solveig udvalgt som "Ugens hotte Flashbabe" i Ekstra Bladet.

Referencer

Eksterne henvisninger 
 Sol
 Quitos officielle side 

Modeller fra Danmark
Deltagere i Robinson Ekspeditionen
Zoo Cup

Zoo Cup er en fransk/belgisk humoristisk tegnefilmsserie i 52 afsnit lavet af Pils Films i forbindelse med VM i fodbold 1994. Serien er en uafhængig efterfølger til 1992-serien Zoo Olympics.

Hvert af serien 2½ minut lange afsnit drejer sig om fodboldkampe mellem forskellige dyrearter så som giraffer, får, ulve, snegle, kænguruer osv. Der spilles i høj grad på både de forskellige dyrearters og fodboldens karakteristika og folkelige omdømme i både handling og tale: muldvarpene er nærsynede, næsehornene skal se at få hornet i bund osv.

Også officialerne og pressefolkene er dyr: Dommer Kok, der kan påvirkes af kraftige trusler men ikke af selv det mest ekstreme vejr, er hane, linjevogterne er pingviner, samaritterne gribbe, pressefotograferne krager og kommentatoren og normalt eneste talende, Søren Snog, er slange.

Serien er udsendt med dansk tale fordelt på både to og tre VHS-bånd.

Crew og stemmer 
 Instruktør: Jean-Paul Picha
 Manuskript: Jean-Paul Picha og Jean-François Henry
 Original stemme: Fily Keita
 Dansk stemme: Carsten Werge

Kampe

Eksterne henvisninger 
 
 Zoo Cup på Planète Jeunesse (fransk)
 Picha – Zoo Cup (fransk)

Noter 

Animerede tv-serier
Sonny Rønne Pedersen

Sonny Rønne Pedersen (født 28. august 1967 på Vesterbro, Danmark) er en dansk tv-vært og vinder af Robinson Ekspeditionen 2000. Han er nok en af de mest kendte Robinsondeltagere gennem tiderne, på grund af sine snilde og usportslige taktik ved blandt andet at bryde de rituelle regler med vilje. Han har blandt andet været tv-vært på TV3 serien Farmen.

Robinson Ekspeditionen 2002 
Han deltog også i Robinson Ekspeditionen 2002 og klarede sig godt igennem, men røg ud inden finalen. I den ekspedition lod han og hans allierede Dan Marstrand sig tabe en Robinson-dyst om hvilket hold, der hurtigst kunne spise flest ulækre ting. Ved at tabe Robinson-dysten og dermed bringe deres hold i Ørådet, fik de mulighed for sammen med deres to andre allierede i den såkaldte Burgerbande at stemme en af de farligere konkurrenter, Biker Jens, ud. Det fik Sonny ikke meget ud af, da han var den næste der røg ud. Sonny havde to chancer for at få en talisman og blive fredet. Første gang var i kappestriden, hvor deltagerne skulle lægge puslespil og anden gang i Robinson-dysten, hvor de skulle huske tal og dernæst på en "hukommelsesforhindringsbane". Tiden var løbet ud for Sonny, der var oppe mod en overmagt i form af Gual-holdet og den kommende vinde Henrik Ørum. Den tidligere Robinson-vinder fik flest stemmer og måtte forlade ekspeditionen.

Sonny er nuværende kreativ direktør i en reklame virksomhed, der hedder BBA og lever sammen med sin 16-årige søn Benjamin på Vesterbro.

Eksterne henvisninger 
 BT.dk:Tag til helvede Sonny
 Sonnys gamle profil fra Robinson Ekspeditionen 2000 

Tv-værter fra Danmark

Deltagere i Robinson Ekspeditionen
Personer fra København
Liminalfase

Liminalfasen er en religionsvidenskabelig betegnelse for en overgangsfase i et ritual. Betegnelsen bliver oftest brugt i forbindelse med analyser af overgangsriter.

I de surinamske Maroners religion fungerer liminalfasen som en vigtig del af det overgangsritual der bedst kan sammenlignes med den kristne konfirmation.

Ceremonien foretages når en dreng eller pige har nået alderen imellem 14 og 16. Teenageren skal indvies i de voksnes verden, og dette kan kun ske hvis teenageren fralægger sig visse forbindelse til sin barndom. Dette gøres ved at teenageren får skåret sit tøj i stykker og skal stå nøgen foran landsbyboerne, som griner og peger fingre. Denne del af liminalfasen er den vigtigste, da det er sidste gang at teenageren bliver set nøgen offentligt.
Drenge kan fravælge at stå nøgen frem, men piger kan ikke, hvilket resulterer i at mange piger stikker af, kort før ceremoniens begyndelse.
Til sidst vil teenageren være en del af det voksne fællesskab og blive omsvøbt af nye tøjstykker og modtage forskellige gaver. De vil også blive talt til som "bror" eller "søster" (Ba og Sa) som et præfiks før deres navn.

Religion
Det kollektive ubevidste

Det kollektive ubevidste er et begreb, der stammer fra Jungs personlighedsmodel, og er det punkt, der adskiller sig mest fra den traditionelle Freudianske model over menneskets psyke. Jung mente, at der i alle menneskers sind, er en fællesnævner for grundlæggende menneskelige handlinger og forståelser. Dette er, hvad Jung kaldte arketyper. Disse arketyper tager sig af jegets grundlæggende balance, og er den faktor, der gør det muligt at forstå den psykologiske del af mennesket i en mere religiøs sammenhæng.

Psykologi
Konsensussekvens

Indenfor molekylærbiologien er en konsensussekvens en gennemsnitlig sekvens for et biologisk makromolekyle (DNA, RNA eller protein) der findes i flere arter eller på anden måde er evolutionært beslægtede, såsom hæmoglobin og myoglobin, der findes i samme art men oprindeligt nedstammer fra et enkelt protein.

En konsensussekvens angiver de områder, der er ens eller næsten ens mellem de forskellige molekyler. Disse områder vil normalt være centrale for molekylets funktion, typisk som signalsekvens. Årsagen til at konsensussekvenser ligner hinanden er at evolutionen ikke kan ændre nævneværdigt i de områder uden helt at ødelægge funktionen af molekylet, til skade for organismen. Nogle konsensussekvenser vil findes i mange kopier i den samme organisme; eksempelvis vil promotere for mange forskellige gener ofte indeholde den samme konsensussekvens, såsom f.eks. en TATA-boks (der er opkaldt efter den DNA-sekvens der er konsensus om: TATAAA).

Se også 

 Allel
 DNA-sekventering
 Genbank
 Genetik
 Genom

Bioteknologi
Molekylærbiologi
Tyler Farrar

Tyler Farrar (født 2. juni 1984) er en amerikansk tidligere professionel cykelrytter. Farrar var sprinter og har vundet flere etaper den sidste var 11 etape af Vuelta a España. Han har kørt for forskellige hold som Cofidis fra og derefter skiftede han fra Cofidis til Garmin-Slipstream.

Sejre 
Númmer 1 Vuelta a España 11 etape.
Nummer 1 Vattenfall Cyclassics 1etape.
Nummer 1 Eneco Tour of Benelux 2etape.
Nummer 1 Eneco Tour of Benelux 4etape.
Nummer 1 Tirreno-Adriatico 3 etape.
Nummer 1 Circuit Franco-Belge samlet klassment.
Vundet 1 etape af Circuit Franco-Belge.
Vundet 2 etape af Circuit Franco-Belge.
Vundet point Konkurrencen i Circuit Franco-Belge. 
Vundet 1 Delta Tour Zeeland samlet klassement.
Vundet prologen i Delta Tour Zeeland.
Vundet point konkurrencen i Delta Tour Zeeland.  
Vundet Bedst placeret unge rytter i Delta Tour Zeeland.

Eksterne henvisninger 

 

Mandlige cykelryttere fra USA
David Moncoutié

David Moncoutié (født 30. april 1975) er en fransk tidligere professionel cykelrytter, som cyklede for det professionelle cykelhold Cofidis.

Eksterne henvisninger 

Mandlige cykelryttere fra Frankrig
Libation

Libation (latin: libatio, græsk: leibein, "at hælde") eller drikoffer er et ritual, hvor væske indtages af deltagerne i ceremonien, eller hældes ud på et alter eller direkte på jorden, enten som offer til en gud eller ånd, eller til minde om en afdød eller forfædrene. Det var udbredt i mange af antikkens religioner, og praktiseres mange steder også i dag. 

Som regel var der tale om vin eller anden alkoholdig drik, olivenolie, honning eller smør. Skåle og kar benyttet til ritualerne var ofte af en speciel form, for at kunne adskilles fra sekulære skåle. I Bibelen findes drikoffer omtalt, da patriarken Jakob i Det gamle testamente "rejste en støtte, en stenstøtte, på det sted, hvor Gud havde talt med ham, og han udgød drikoffer på den og hældte olie over den." (Første Mosebog 35:14)

I Norden drak man øl eller mjød ved offerfeste. Snorre forteller i Heimskringla om Sigurd ladejarls blot, hvor alle deltagerne skulle deltage i øldrikningen. Høvdingen skulle vie drikkekarret, inden det blev båret omkring åreilden. Først drak man Odins skål for sejr, så Njords og hans søn Frejs skål for godt år og fred. En Brage-skål blev også tømt med løfte om store gerninger, som Sigvalde jarls skål til sin fars minde, at han inden tre år skulle have dræbt Håkon jarl eller fordrevet ham fra Norge, mens Vagn Ågesøn ved samme anledning gav løfte om, at han ikke ville komme tilbage fra Norge, før han havde dræbt Torkel Ler og været i seng med hans datter Ingebjørg. At udbringe skåle for gravlagte frænder hørte også med. Da kristendommen overtog, gik man over til at drikke for  Kristus, jomfru Maria m.fl.

Noter

Eksterne henvisninger 

Ritualer
Den Nye Dialog

Den Nye Dialog () er medlemsbladet for Dialogcentret. Den Nye Dialog udkommer fire gange om året i ca. 2800 eksemplarer med den daglige leder af Dialogcentret som ansvarshavende redaktør – p.t. Jens Linderoth, og p.t. med journalist Per Borgaard som redaktionssekretær. Den Nye Dialog produceres i Århus på Dialogcentrets adresse, Katrinebjergvej 46.

Den Nye Dialog udkom første gang i 1980 under navnet Dialog, men efter at have erfaret, at der allerede fandtes et blad med dette navn, ændrede Dialogcentret navnet på sit blad til Den Nye Dialog i 1985.

Den Nye Dialog indeholder især artikler med et teologisk, religionsvidenskabeligt og religionsdialogisk indhold med både information om, refleksion over og polemik imod nye religiøse bevægelser – nyåndelighed, sekter, okkultisme osv. I praksis skrives bladet primært af Dialogcentrets ansatte stab, men gæsteskribenter optræder.

Stort set alle artikler fra bladet fra 1980 til i dag kan læses her:

Henvisninger 
 Dialogcentret – Officiel website 

Litteratur
Kurdistans nationalvåben

Kurdistans nationalvåben forestiller en ørn, der holder en sol med vingerne. 

Solen har farverne gul, grøn og rød, hvilket repræsenterer det kurdiske flag.

Baggrund 
Ørnen selv var Det ældgamle Mediens symbol, hvorimod solen har været det Øvre Mesopotamiens symbol fra den tidligere periode.

Banneret dekoreret med "KRG" er en mere Vesteuropæisk betegnelse for nationalvåben.

Nummeret 4 er fremstående i designet, 4 vingefjer, 4 halefjer, 4 røde kompasnåle og 4 grønne kompasnåle.

En ørn fandtes også på den kurdiske regent, Saladins flag, der i dag er bevaret i det egyptiske flag, og som også er mange muslimske landes nationalvåben.

Rigsvåbener fra Asien
Numinøse

Numinøs (af latin numinosus, af numen: guddom, guddomsmagt) er et begreb/udtryk skabt af den tyske teolog og forsker inden for komparativ religion Rudolf Otto i hans hovedværk Das Heilige (1917).

Begrebet numinøs omhandler det hellige andet, oplevelsen af en udefrastrømmende magt. Det numinøse er ikke det helliges moralske og rationelle aspekter, for dét kan etik og dogmatik udrede. Rudolf Otto søger at iagttage religionens irrationelle aspekt, det numinøse, som kun kan bestemmes ud fra de følelser, som er knyttet til den specifikke oplevelse. Det numinøse er (med Rudolf Ottos egne ord) ”Das ganz Andere”, altså: ”det, der er noget helt andet”, det, der ligger uden for menneskelige kategorier.

Rudolf Otto bruger også et andet latinsk term om det numinøse, nemlig "mysterium tremendum et fascinans" – et mysterium man skælver og tryllebindes af. Det numinøse skræmmer og drager altså samtidig. En parallel kan herfra drages til Carl Gustav Jung og hans begreb Gud-imago (Gudsbillede): en psykologisk erfaring, der indtræffer når en person er ved afslutningen af sin individuation. Jung beskriver også Gud-imago som en skrækindjagende autoritetsfigur. Ærefrygten spiller en afgørende rolle for begge religiøse oplevelser – frygten og fascinationen.
Jung benytter også begrebet "det numinøse", dog er det hos ham blot noget psykologisk (som ved Gud-imago-begrebet) i forhold til hos Rudolf Otto, hvor det mere skal ses i en komparativ religiøs kontekst.

Religionsvidenskab
Johannes Eccard

Johannes Eccard (1553–1611) var en tysk komponist og en fremtrædende repræsentant for protestantisk kirkemusik i 1500-tallet. Eccards omtrent 250 sakrale og verdslige flerstemmige sange blev vidt udbredt.

Liv 
I perioden 1571–1573 var han sanger i hofkapellet i München og var samtidig elev af Orlando di Lasso. Han kom til bankmanden Jacob Fugger i Augsburg i 1578. Senere, i 1580, blev Eccard ansat som kapelmester ved hofkapellet i Köningsberg, (nu: Kaliningrad) hvor han i 1604 også blev forfremmet til førstekapelmester. Han takkede i 1608 ja til en lignende stilling ved Johan Sigismunds hofkapel i Berlin.

Eksterne henvisninger 

 Noder og lyttemulighed: Werner Icking Music Archive   –   ChoralWiki

Komponister fra Tyskland
Brasiliens nationalvåben

Brasiliens nationalvåben blev lavet d. 19. november 1889, fire dage efter at Brasilien blev en republik.

Rigsvåbener
Heraldik
Nationalvåben
Lars Jönsson

Lars Jönsson (født 1961) er en svensk filmproducent.

Film i udvalg 
 2007 – Nina Frisk
 2007 – De fortabte sjæles ø
 2006 – Container
 2005 – Zozo
 2005 – Manderlay 
 2005 – Krama mig 
 2004 – Ett hål i mitt hjärta
 2004 – Masjävlar
 2003 – The Apple Tree
 2002 – Lilja 4-ever
 2002 – Malcolm
 2000 – Den bästa sommaren
 2000 – Hundhotellet - En mystisk historia
 2000 – Tillsammans
 1998 – Fucking Åmål
 1998 – Hela härligheten
 1998 – Lucky People Center International
 1997 – Bara prata lite
 1997 – Coffee
 1997 – Tigerhjärta
 1996 – Harry & Sonja
 1992 – Englegården

Eksterne henvisninger 
 

Filmproducere fra Sverige
Nathan Larson

Nathan Larson (født 12. september 1970 i Maryland, USA) er en amerikansk komponist og musiker, tidligere guitarist i 90er gruppen Shudder To Think, nuværende prisvindende producer af filmmusik. Han er gift med svenske Nina Persson der er medlem af gruppen The Cardigans.

Filmmusik i udvalg 
 1998 – Velvet Goldmine (med Shudder To Think)
 1999 – hans coverversion af The Cures sang Boys Don't Cry blev brugt I filmen Boys Don't Cry 
 2000 – Tigerland
 2002 – Malcolm
 2002 – Lilja 4-ever
 2002 – Storytelling
 2002 – Le Chateau
 2003 – Mannen som log
 2003 – Dirty Pretty Things
 2004 – The Woodsman
 2004 – Prozac Nation
 2004 – A Love Song for Bobby Long
 2005 – Little Fish
 2005 – Palindromes

Eksterne henvisninger 

 
 Officielle hjemmeside
 Hot One hjemmeside 

Musikere fra USA
French Affair

French Affair (forsanger Barbara Alcindor) er et tysk-fransk pop-band grundlagt i 2000, hvis hidtil største hit har været sangene "Sexy", "I want your love" og "My Heart Goes Boom".

French Affair debuterede i 2001 med cd'en "Desire" og har udgivet cd'er i mere end 58 lande og solgt mere end 2,5 millioner cd'er.

Eksterne henvisninger 
 Officiel hjemmeside   
 Yahoo! Artist Page 
 VH1 Artist Page  
 Last.fm artist page  

Popgrupper fra Tyskland
Musikgrupper fra Frankrig
Musikgrupper fra 2000
Henrik Voldborg

Henrik Voldborg (født 7. april 1936 på Frederiksberg) er en dansk meteorolog. Voldborg voksede op i Nærum. 

Henrik Voldborg blev uddannet i meteorologi på universitet i 1961, og var derefter soldat i Grønland. Herefter blev han ansat i Meteorologisk Institut i 1963, hvor han også havde arbejdet under sin studietid og fik samme år debut som vejr-vært på Danmarks Radio. Voldborg var fast tv-meteorolog på DR fra 1988 til 2001, hvor han gik på pension.

Henrik Voldborg er ud over meteorolog også amatørcellist og bor i Søllerød.

Referencer

Eksterne henvisninger 
 

Meteorologer fra Danmark
Tv-personligheder fra Danmark
Ansatte i DR
Øresund Station

Øresund Station er en Metro-station på Amager. Den ligger på linje M2 mellem stationerne Lergravsparken og Amager Strand.

Øresund Station blev indviet i 2007. Stationen ligger i takstzone 3.

I 2012 var passagertallet pr. dag i gennemsnit 1.600 personer .

I anlægsloven fra 1994 var stationens arbejdstitel Øresundsvej Station. I 2000 besluttede Københavns og Tårnby Kommuner de endelige navne for Østamagerbanen; her valgte Københavns Kommune navnet Helgoland. Det viste sig imidlertid at DSB allerede anvender navnet Helgoland Station for en teknisk station beliggende mellem Svanemøllen og Nordhavn, og derfor måtte Københavns Kommune bestemme sig for et nyt navn. Her valgte man navnet Øresund Station.

Amagerbanen 

Amagerbanens "Øresundsvej Station" lå omtrent, hvor Øresund Station nu ligger. Selve stationsbygningen fra 1907 blev nedtaget i 2005 i forbindelse med metrobyggeriet, og den genopføres på Frilandsmuseet i forbindelse med museets stationsby.

Eksterne henvisninger

Noter 

Amager
Stationer på Københavns Metro Linje M2
Mark "Barney" Greenway

Mark "Barney" Greenway (født 13. juli 1969 i Kettering, England) er en grindcorevokalist. Han har været medlem af Napalm Death, Extreme Noise og Benediction.

I 2010 medvirkede han på sangen "Evelyn" på det danske heavy metalband Volbeats album Beyond Hell/Above Heaven.

Diskografi

Med Napalm Death

Albums
 Harmony Corruption (1990)
 Utopia Banished (1992)
 Fear, Emptiness, Despair (1994)
 Diatribes (1996)
 Inside the Torn Apart (1997)
 Words from the Exit Wound (1998)
 Enemy of the Music Business (2000)
 Order of the Leech (2002)
 Leaders Not Followers: Part 2 (2004)
 The Code Is Red...Long Live the Code (2005)
 Smear Campaign (2006)
 Time Waits for No Slave (2009)
 Utilitarian (2012)
 Apex Predator – Easy Meat (2015)

Opsamlingsalbum 
 The Peel Sessions (1989)
 Death by Manipulation (1992)
 The Complete Radio One Sessions (2000)
 Noise for Music's Sake (the best of and the rare of 2CD) (2003)

Livealbum 
 Live in Europe (7", 1989)
 Live Corruption (1992)
 Bootlegged in Japan (1998)
 Punishment in Capitals (2002)

Singler og EP'er 

 Suffer the Children (1990)
 Harmony Corruption bonus live EP (EP, 1990)
 Mass Appeal Madness (EP, 1991)
 Utopia Banished Bonus CD (EP, 1992)
 The World Keeps Turning (EP) (1992)
 Nazi Punks Fuck Off (EP) (1993)
 Hung (EP, 1994)
 Plague Rages (Promo, 1994)
 Greed Killing (EP) (1996)
 Cursed to Tour (split with At the Gates, 1996)
 In Tongues We Speak (split-CD with Coalesce) (1997)
 Breed to Breathe (EP, 1997)
 Leaders Not Followers (EP) (1999)
 Tsunami Benefit (Split CD with The Haunted and Heaven Shall Burn) (2005)

Med Benediction
 The Dreams You Dread
 Confess All Goodness (1990, Split-EP with Pungent Stench)
 Subconscious Terror (1990)
 Dark Is the Season (1992) (on the track "Forged in Fire")

Med Extreme Noise Terror
 Damage 381 (1997)

Andre optrædender 
 Cerebral Fix – Death Erotica – baggrundsvokal på "Never Again"
 Leng Tch'e – Hypomanic – gæstevokal på "Totalitarian"
 The Haunted – Revolver – cameo optræden i "No Compromise" musikvideoen
 Cephalic Carnage – Anomalies – baggrundsvokal
 Ginger – A Break in the Weather – baggrundsvokal på "The Dying Art of the Chorus"
 Dream Theater – International Fan Club Christmas CD – baggrundsvokal på coveret af Metallicas "Damage Inc."
 Withered – Foile Circulare – backing vocals on "...The Faded Breath" og "Clamor Beneath"
 This Is Menace – The Scene Is Dead – vokal på "Beg for Silence"
 Born From Pain – War – vocals on "Behind Enemy Lines"
 Kill II This – Deviate – baggrundsvokal på "The Flood"
 Extortion – Loose Screws – gæstevokal på "Grind to a Halt"
 Volbeat – Beyond Hell/Above Heaven – gæstevokal på "Evelyn"
 Short Sharp Shock – Problems to the Answer – gæstevokal på "The Kill Floor, ROAR, Here Comes the Neighbourhood"
 Liquorbox (Canadian Country Band) – Gotta Get Gone – gæstevokal på "Busted Up And Broken Down"
 Mothercare (Italian deathgrind band) – Breathing Instructions – gæstevokal på "Copy/Paste"

Referencer 

Sangere fra England
Amager Strand Station

Amager Strand Station er en Metro-station på Amager. Den ligger på linje M2 mellem stationerne Øresund og Femøren.

Amager Strand Station blev indviet i 2007. Stationen ligger i takstzone 3.

I 2012 var passagertalet pr. dag i gennemsnit 1.400 personer .

Amagerbanen 
Amagerbanens "Engvej trinbræt" lå lidt syd for, hvor Amager Strand Station nu ligger.

Eksterne henvisninger

Kilder 

Strand Station
Stationer på Københavns Metro Linje M2
Intarsia

Intarsia er betegnelsen på udsmykning lavet som en mosaik, oftest af små stykker af forskelligfarvet træ indlagt i en overflade, så der dannes mønstre eller billeder på vægpaneler og møbler. Intarsia var især populært under renæssancen. Ud over træ kan der også anvendes marmor, metaller, elfenben, tak, perlemor og andre materialer.

I sin simpleste form laves intarsia med en dekupørsav, og følgende fremgangsmåde kan bruges allerede i skolens sløjdundervisning:
Læg to tynde finérstykker af forskellig farve oven på hinanden og udsav en figur gennem begge lag. Figuren af den ene farve finér limes sammen med baggrunden af den anden farve finér på en overflade, fx et æskelåg. Tilbage bliver det omvendte billede, som kan bruges til endnu en æske. Der bliver en smule savspor, der skal dækkes, og det gøres med en blanding af lim og savsmuld fra udsavningen.
Begynd med meget enkle figurer.

Etymologi 
Intarsia er et italiensk ord afledt af stednavnet Tharsia i Asien, hvor teknikken stammer fra. Den er beslægtet med intaglio (reliefskåret sten). Som synonym til intarsia bruges undertiden marketeri eller marqueterie, som er den franske betegnelse for indlagte snedkerarbejder. Man taler også om dekupørarbejde efter fransk découpeur afledt af découper = at udskære.

Litteratur 
 Hans Bremer Hansen: Intarsia – indlægning af træ. SLØJD nr. 4/1995. Genoptrykt side 78-82 i SLØJD Inspiration (redaktør: Hans Henrik Dræby), de bedste ideer fra Sløjd for perioden 1991-2000, Danmarks Sløjdlærerforening 2005. .

Håndværk
Sløjd
Kulturteknik
Pyntning
Femøren Station

Femøren Station er en Metro-station på Amager. Den ligger på linje M2 mellem stationerne Amager Strand og Kastrup.

Femøren Station blev indviet i 2007. Stationen ligger i takstzone 3.

I 2012 var passagertalet pr. dag i gennemsnit 2.300 personer .

Amagerbanen 
Amagerbanens "Syrevej Station" lå ca. 100 meter syd for, hvor Femøren Station nu ligger.

Eksterne kilder/henvisninger

Eksterne henvisninger 

 Femøren Station på Metroens hjemmeside 

Amager
Stationer på Københavns Metro Linje M2
Dickinson (North Dakota)

Dickinson er en amerikansk by og administrativt centrum i det amerikanske county Stark County i staten North Dakota. I 2000 havde byen et indbyggertal på .

Ekstern henvisning 
 Dickinsons hjemmeside (engelsk) 

Byer i North Dakota
Riverside Stadium

Riverside Stadium er et fodboldstadion i det nordøslige England i byen Middlesbrough. Stadionet er hjemmebane for Premier League klubben Middlesbrough F.C. siden det åbnede den 26. august 1995. Dets nuværende kapacitet er 35.100 siddepladser. Dette kan dog udvides til 42.000 hvis det bliver nødvendigt.

Banens mål er 105 x 68 meter, og tilskuerrekorden er på 35.000 i en landskamp mellem England og Slovakiet den 11. juni 2003.

Foran stadionet står en statue af fodboldspilleren Wilf Mannion.

Fodboldstadioner i England
Middlesbrough
Middlesbrough F.C.
Etableret i 1995